กรุณพล เทียนสุวรรณ

กรุณพล เทียนสุวรรณ ชื่อเล่น เพชร (เกิดวันที่ 4 มีนาคม พ.ศ. 2519) เป็นนักแสดง พิธีกรและนักการเมืองชาวไทย สมาชิกสภาผู้แทนราษฎรแบบบัญชีรายชื่อ สังกัดพรรคก้าวไกล
==ประวัติ==
เพชร เกิดเมื่อวันที่ 4 มีนาคม พ.ศ. 2519 ที่โรงพยาบาลศิริราช เป็นบุตรของพลตำรวจตรี เทอดพงศ์ เทียนสุวรรณ กับ ประภัสสร พานิชกุล อดีตนางสาวไทย พ.ศ. 2509 เขาเติบโตในหลายจังหวัดเนื่องจากบิดาเป็นตำรวจ ก่อนที่จะกลับมายังกรุงเทพฯ ชื่อเล่นว่า "เพชร" นั้นสืบเนื่องจากหลังจากเกิดได้ไปเติบโตที่จังหวัดเพชรบุรี เขาศึกษาระดับประถมศึกษาที่โรงเรียนอนุบาลราชบุรี ระดับมัธยมศึกษาตอนต้นที่โรงเรียนเบญจมราชูทิศ ราชบุรี ต่อมาย้ายศึกษาระดับมัธยมศึกษาตอนปลายที่โรงเรียนสามเสนวิทยาลัย จบการศึกษาระดับปริญญาตรีที่คณะเศรษฐศาสตร์ มหาวิทยาลัยเกษตรศาสตร์ ภาควิชาเศรษฐศาสตร์เกษตรและทรัพยากร
== งานการเมือง ==
ในช่วงการประท้วงในประเทศไทย พ.ศ. 2563–2564 เพชรประกาศจุดยืนสนับสนุนผู้ชุมนุมประท้วง เรียกร้องให้พลเอก ประยุทธ์ จันทร์โอชา ลาออกจากตำแหน่งนายกรัฐมนตรี และเรียกร้องรัฐธรรมนูญฉบับใหม่ และเคยขึ้นปราศรัยร่วมม็อบเมื่อวันที่ 19 กันยายน ทำให้เขาถูกคนในวงการบันเทิงบางกลุ่มได้ทำการแบนเขา แม้การร่วมชุมนุมในครั้งนั้นไม่ได้เป็นการคิดล้มล้างการปกครอง แต่ต้องการให้กฎหมายเป็นกฎหมาย ให้ประเทศไทยมีระบอบประชาธิปไตยที่ถูกต้อง
เพชรเริ่มมีชื่อเสียงในแวดวงการเมืองจากรายการโหนกระแส ที่ช่วงหนึ่งมีการพูดถึง สนธิญา สวัสดี ที่ปรึกษากรรมาธิการ การกฎหมาย การยุติธรรม และสิทธิมนุษยชน ของสภาผู้แทนราษฎรไทย ชุดที่ 25 ที่ประกาศตรวจสอบกรณีการออกมาของดารา นักร้อง และผู้มีชื่อเสียง เกี่ยวกับสถานการณ์โรคโควิด-19 ในปัจจุบัน ที่ไม่ตรงกับความเป็นจริง ซึ่งเป็นการกระทำที่ผิดกฎหมายหลายข้อหา
ในช่วงปลายปี พ.ศ. 2564 กรุณพลเข้ามามีบทบาทในแวดวงการเมืองแบบเต็มตัวเมื่อได้ลงสมัครในการเลือกตั้งสมาชิกสภาผู้แทนราษฎรกรุงเทพมหานครแทนตำแหน่งที่ว่าง สังกัดพรรคก้าวไกล โดยเป็นการเลือกตั้งซ่อม เนื่องจากสิระ เจนจาคะ ถูกศาลรัฐธรรมนูญวินิจฉัยให้พ้นจากตำแหน่งเนื่องจากเคยถูกศาลพิพากษาจำคุกในคดีทีเกี่ยวกับการทุจริต แต่ก็พ่ายแพ้ไปให้กับ สุรชาติ เทียนทอง โดยมีคะแนนตามมาเป็นอันดับที่ 2 อีกด้วย ต่อมาเขาเป็นรองโฆษกพรรคก้าวไกล ร่วมกับสุทธวรรณ สุบรรณ ณ อยุธยา
และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัคร ส.ส. แบบบัญชีรายชื่อพรรคก้าวไกล ลำดับที่ 21 และได้รับการเลือกตั้งเป็นสมัยแรก

=== ประวัติการลงสมัครรับเลือกตั้ง ส.ส. ===
การเลือกตั้งสมาชิกสภาผู้แทนราษฎรกรุงเทพมหานคร เขต 9 แทนตำแหน่งที่ว่าง พ.ศ. 2565 สังกัดพรรคก้าวไกล (ไม่ได้รับการเลือกตั้ง)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคก้าวไกล
== ผลงาน ==
=== ละครโทรทัศน์ ===
ขอหยุดหัวใจไว้เพียงเธอ (ช่อง 3) (2544)
ฉันไม่รอวันนั้น (2544)
เสื้อสีฝุ่น (2545)
ไฟล้างไฟ (2545-46)
คุณย่าดอตคอม (2546) (รับเชิญ)
นางโชว์ (2546)
คู่กรรม (2547)
คู่กรรม 2 (2547)
แต่ปางก่อน (2548)
ระเบียงรัก (2548)
เพื่อนรัก (2548)
มังกรซ่อนพยัคฆ์ (2549)
นางสาวสัปเหร่อ (2549)
กิ่งกาหลง (2550) (รับเชิญ)
สุดแต่ฟ้ากำหนด (2550)
กิ่งแก้วกาฝาก รับบท ปิติ (พีท) (2551)
พริกไทยกับใบข้าว (2551)
น้ำตาลไหม้ (2552)
แม่ค้าขนมหวาน (รับเชิญ) (2552)
คุณหนูฉันทนา (2552)
เลื่อมพรายลายรัก (2553)
เพียงใจที่ผูกพัน (2553)
หอ หึหึ (2554)
เพลิงทระนง (2554)
รอยมาร (2554)
รักประกาศิต (2555)
รักคุณเท่าฟ้า (2555)
น้องเมีย ช่อง 8 (2555)
พรพรหมอลเวง (2556)
ฟาร์มเอ๋ย ฟาร์มรัก (2556)
กุหลาบไฟ (ละครโทรทัศน์) (2556)
หน้าต่างสีรุ้ง ช่องไทยพีบีเอส (2556)
คิวบิก (รับเชิญ) (2557)
อย่าลืมฉัน รับบท ชนะ (รับเชิญ) (2557)
ไฟรักเพลิงแค้น รับบท ชาติชาย ชาติชาตรี (รับเชิญ) (2557)
กุหลาบซ่อนกลิ่น (2557)
ผัวชั่วคราว ช่อง 8 (2557)
มายานางฟ้า ช่องทรูโฟร์ยู (2557)
ทางเดินแห่งรัก (2557)
เพลิงดาว พีพีทีวี (รับเชิญ) (2558)
นางร้ายที่รัก (2558) รับบท ดนัย
ขอเป็นเจ้าสาวสักครั้งให้ชื่นใจ (2558) รับบท &nbsp;สวัสดิ์ วงศ์สินวิเศษ
เลือดรักทระนง (2559) รับบท ทนายทด
ดวงใจพิสุทธิ์ (2559) รับบท สาวิตร
นางอาย (2559) รับบท พิทักษ์ ศักดิ์ประเสริฐ
บ่วงหงส์ (2560) รับบท กิตติชัย (ตัวร้าย)
เหยื่อพยาบาท (2560) ช่อง 3 เอสดี รับบท ก้องกิจ
ล่า (ละครโทรทัศน์ไทย) ช่องวัน 31 (2560) รับบท กุลชาติ ศิลปนิต
ประกาศิตกามเทพ (2561) รับบท ประกิต (เสี่ยหนึ่ง)
หีบหลอนซ่อนวิญญาณ (ละครโทรทัศน์) ช่องวัน 31 (2562) รับบท ขวัญเมือง
Bangkok Buddies ใจกลางเมือง (2562) จีเอ็มเอ็ม 25 รับบท
เขาวานให้หนูเป็นสายลับ (2562) รับบท  ชูชัย
เกมรักเอาคืน รับบท อธิป จีเอ็มเอ็ม 25 (2562)
พยากรณ์ซ่อนรัก (2563) รับบท ธนพล
วาสนารัก (2563) รับบท ไพฑูรย์ สมัครเขตกรณ์
ความทรงจำสีจาง (ช่อง 3) (2563) รับบท ก้องภพ
บ้านก้านมะยม (33 HD) (ฉายออนไลน์) (2564)
เรือนร่มงิ้ว ช่อง 8 (2564) รับบท คุณพระพิจิตร/พระยาพิจิตรภักดิ์ดี
=== ผลงานละครชุด ===
=== ซิทคอม ===
=== ภาพยนตร์ ===
=== มิวสิกวิดีโอ ===
=== พิธีกร ===
โทรทัศน์
พ.ศ. 2560 : รายการ Food Morning เมนูจานเด็ด (ผลิตโดย อานเซอร์ โปรดักชั่น) ทุกวันอาทิตย์ เวลา 11.25 - 11.50 น. ทางช่อง 5
พ.ศ. 2562 : รายการ Food Morning เพื่อมืออาชีพ (ผลิตโดย อานเซอร์ โปรดักชั่น) ทุกวันเสาร์ เวลา 13.00 - 13.30 น. ทางช่อง อมรินทร์ทีวี
พ.ศ. 2565 : รายการ เป็นเรื่องใหญ่ (ผลิตโดย รวมหัว ทีวี) ทุกวันจันทร์ - ศุกร์ เวลา 17:15 - 18:00 น. ทางช่อง JKN18 (หมายเลข 18) ร่วมกับ ภูวนาท คุนผลิน, ธัญญาเรศ เองตระกูล (เริ่มวันจันทร์ที่ 14 กุมภาพันธ์ 2565)
== อ้างอิง ==
== แหล่งข้อมูลอื่น ==
บุคคลที่ยังมีชีวิตอยู่
บุคคลจากกรุงเทพมหานคร
ชาวไทยเชื้อสายแต้จิ๋ว
นักแสดงชายชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
นักแสดงชายจากกรุงเทพมหานคร
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
พิธีกรชาวไทย
ผู้ประกาศข่าวช่องนิวทีวี-เจเคเอ็น 18
นักการเมืองไทย
สมาชิกสภาผู้แทนราษฎรไทยแบบบัญชีรายชื่อ
พรรคก้าวไกล
บุคคลจากโรงเรียนสามเสนวิทยาลัย
บุคคลจากคณะเศรษฐศาสตร์ มหาวิทยาลัยเกษตรศาสตร์